सनी लियोन के डांस ने सिनेमा हॉल में मचाया गदर, बेकाबू होकर कुछ ऐसा करने लगे फैन्स- देखें Video  
सनी लियोन के डांस नंबर का धमाल
'मधुरा राजा' के सॉन्ग से बरपाया कहर
सिनेमा हॉल में फैन्स ने यूं मचाया हंगामा
सनी लियोन (Sunny Leone) अब साउथ में भी जाना-पहचाना चेहरा बन चुकी हैं और वे एक के बाद एक फिल्मों में नजर भी आ रही हैं. सनी लियोन की मलयालम (Malayalam) फिल्मों के सुपरस्टार माम्मूटी (Mammooty) के साथ फिल्म 'मधुरा राजा (Madhura Raja)' रिलीज हो चुकी है और इसको लेकर जबरदस्त क्रेज भी देखने को मिल रहा है. सनी लियोन ने माम्मूटी की 'मधुरा राजा (Madhura Raja)' में एक स्पेशल सॉन्ग किया है. सनी लियोन ने अपने इंस्टाग्राम (Sunny Leone Instagram) पर एक वीडियो डाला है जिसमें उनके फैन्स सिनेमाघर में गदर मचाते नजर आ रहे हैं. वो ऐसा इसलिए कर रहे हैं क्योंकि स्क्रीन पर सनी लियोन (Sunny Leoen) का डांस नंबर जो आ रहा है.
A post shared by Sunny Leone (@sunnyleone) on Apr 14, 2019 at 8:30am PDT
सनी लियोन (Sunny Leone) ने मलयालम फिल्मों के सुपरस्टार माम्मूटी (Mammooty) की 'मधुरा राजा (Madhura Raja)' के हॉल में चल रहे शो का एक वीडियो पोस्ट किया है. इस वीडियो में सनी लियोन का सॉन्ग स्क्रीन पर आते ही सिनेमा हॉल में हंगामा मच जाता है, और उनके फैन्स क्रेजी होकर सिनेमा हॉल में ही डांस करने लगते हैं. सनी लियोन ने इस वीडियो के साथ लिखा हैः 'मधुरा राजा में मेरे सॉन्ग पर फैन्स का रिस्पॉन्स देखकर मजा ही आ गया.' मजा आना बनता भी है क्योंकि सनी लियोन (Sunny Leone) की दीवानगी यहां सिर चढ़कर बोलती नजर आ रही है.

सनी लियोन (Sunny Leone) 'मधुरा राजा' के अलावा एक और मलयालम फिल्म में भी नजर आएंगी. सनी लियोन ने कुछ समय पहले ऐलान किया था कि वे अपनी पहली मलयालयम फिल्म 'रंगीला' की शूटिंग फरवरी से शुरू करने जा रही हैं. इस मलयालम फिल्म को संतोष नायर डायरेक्ट कर रहे हैं. सनी लियोन (Sunny Leone) तमिल सिनेमा में पहले ही डेब्यू कर चुकी हैं और उनकी पहली फिल्म 'वीरम्मादेवी' जल्द ही रिलीज होगी.